A re re gongwe batho ba babedi ba ba ratanang e bile ba beeletsane ba phoraphorana ka tsela e e tsosang maikutlo a tlhakanelodikobo, mme seno ba se dirile ka makgetlo a le mmalwa. Bagolwane ba ka nna ba swetsa ka gore le fa gone batho bano ba sa bontsha boikutlo jwa lenyatso jwa go se kgathale, jo bo ka dirang gore go twe ba kopanetse mo boitshwarong jo bo repileng, mme gone tsela e ba dirileng ka yone e ne e na le bogagarunyana mo go yone. Ka jalo bagolwane ba ka tsaya kgato ya boatlhodi ka gonne se ba se dirileng se ne se kopanyeletsa le boitshekologo jo bo feteletseng. Go ka tsewa gape gore motho o kopanetse mo boitshekologong jo bo feteletseng ga ba ga bulwa kgetsi ya boatlhodi fa motho a ile a nna a founela motho yo mongwe makgetlhonyana go bua le ene ka tlhakanelodikobo, bogolosegolo fa go kile ga buiwa le ene ka kgang eno mo nakong e e fetileng.